बिहार स्कूल एग्जामिनेशन बोर्ड (BSEB) 10वीं की परीक्षा का परिणाम आज यानि 20 जून 2018 को जारी करेगा। रिजल्ट जारी होने के बाद छात्र बीएसईबी की आधिकारिक वेबसाइट biharboard.ac.in पर जाकर नतीजे देख सकते हैं। आपको बता दें कि बिहार बोर्ड इस बार रिजल्ट को लेकर काफी सतर्कता बरत रहा है। 12वीं के बाद अब 10वीं की मेधा सूची तैयार कर टॉपर छात्रों की कॉपी की दोबारा जांच की गई है। सूत्रों से मिली जानकारी के अनुसार 25 टॉपर्स की कॉपी शनिवार को दोबारा जांची गई है। सिर्फ इतना ही नहीं बोर्ड ने रविवार को सभी 25 टॉपर्स की कॉपी जांचने के बाद फिजिकल रूप से वेरिफिकेशन के लिए भी बुलाया था।